Cuneiform Tablet Kt 88/k 48 (AKT 7a 282)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ú-me-a-ni a-šur-SIPA ù ša ki-ma a-šur-SIPA qí-bi-ma um-ma ša ki-ma ku-nu-tí-ma 34.33333 ma-na KÙ.BABBAR ṣa-ru-pá-am a-mur-IŠTAR a-na a-šur-SIPA ḫa-bu-ul ŠÀ.BA um-ma šu-ut-ma 7 ma-na KÙ.BABBAR iš-tù u₄-mì-im ša ṭup-pí il₅-pu-tù a-šur-SIPA ú-kà-al ù-šé-bi-il₅-šu 0.83333 ma-na 2 GÍN a-ḫa-ma IGI 2 ší-na e-zi-ib-šu-um 1 ma-na KÙ.BABBAR a-na šu-mì-šu ku-zi-zi-a iṣ-ba-at 2 ma-na a-na DUMU a-šur-SIPA áš-qúl ù 10.83333 ma-na 2 GÍN KÙ.BABBAR ik-la ší-tí KÙ.BABBAR 23.33333 ma-na 8 GÍN ú-šé-bi₄-lam ŠÀ.BA 1.5 ma-na KÙ.BABBAR a-na ší-ḫi-tí su-kà-lí-a ma-ru su-kà-lí-a il-qé-ú-ma a-na kà-ri-im iš-qú-lu a-ma-kam i qá-tí su-kà-lí-a li-iṣ-ḫi-ir ší-tí KÙ.BABBAR 21.83333 ma-na 8 GÍN ŠÀ 21.5 ma-na <gap>-0.5 GÍN ku-nu-ki-ni 0.33333 ma-na <gap> GÍN ša-du-a-tám ni-dí-in a-šur-dan DUMU i-ku-pì-IŠTAR na-áš-a-ku-nu-tí ki-ma i-ku-nim KÙ.BABBAR a-na a-la-nim i-za-zu ki-ma KÙ.BABBAR a-la-num ú-šé-bi₄-lá-ni i pu-uz-ri-im nu-uš-te-bi-lá-šu